To poročilo je osredotočeno izključno na komitološke odbore, ki jih je zakonodajalec ustanovil za pomoč Komisiji pri izvajanju izvedbenih pooblastil, ki so ji bila podeljena s temeljnimi pravnimi akti. Drugi subjekti, zlasti „skupine strokovnjakov“, ki jih je ustanovila Komisija, v tem poročilu niso zajeti.

Kar zadeva sodno prakso na področju postopka v odboru, je Splošno sodišče v sodbi z dne 27. januarja v zadevi Republika Poljska proti Evropski komisiji zagotovilo razlago prehodnih določb o glasovanju s kvalificirano večino pri prehodu s pravil o glasovanju iz Pogodbe iz Nice na pravila o glasovanju iz Lizbonske pogodbe. V skladu s členom 3(2) Protokola št. 36 k Pogodbama je imela vsaka država članica v prehodnem obdobju do 31. marca 2017 pravico zahtevati uporabo sistema ponderiranega glasovanja, ki se je uporabljal v skladu s Pogodbo iz Nice. Splošno sodišče je menilo, da bi se morala kvalificirana večina iz Pogodbe iz Nice (v skladu s členom 3(3) Protokola št. 36) še vedno uporabljati, če je država članica to zahtevala pred 31. marcem 2017, glasovanje o aktu pa poteka po tem datumu.

Predlog Komisije z dne 14. februarja 2017 za uredbo Evropskega parlamenta in Sveta o spremembi uredbe o postopku v odboru (EU) št. 182/2011 je še v obravnavi. V predlogu so zajete številne ciljno usmerjene spremembe delovanja odbora za pritožbe, da bi se obravnavalo stanje v zvezi z nepredložitvijo mnenj na občutljivih področjih. Zaradi zelo različnih stališč sozakonodajalcev v letu 2021 ni bilo mogoče doseči napredka.

Kar zadeva druga področja, ki so zunaj delovanja komitoloških odborov, je v Medinstitucionalnem sporazumu o boljši pripravi zakonodaje z dne 13. aprila 2016 v točki 27 opozorjeno, da je treba akte, ki se še vedno sklicujejo na regulativni postopek s pregledom, uskladiti z novim pravnim okvirom, uvedenim z Lizbonsko pogodbo. Na podlagi predlogov Komisije iz leta 2019 (tj. splošnega in v zvezi s področjem pravosodja) so se nadaljevale medinstitucionalne razprave o uskladitvi preostalih temeljnih aktov. Vendar pogajanja v letu 2021 niso napredovala zaradi omejitev, povezanih s COVID-19.

Zaradi dolgotrajne pandemije COVID-19 in ukrepov za njeno zajezitev je bila možnost fizičnih sej odborov, ustanovljenih v skladu z uredbo o postopku v odboru, še naprej omejena. Večina sej odborov je zato še naprej potekala na daljavo (prek spleta). Seje na daljavo so bile obravnavane kot običajne seje odborov, tudi za namene registra komitologije; navedene so kot seje, v povzetku zapisnika pa je pojasnjeno, da je seja potekala na daljavo.

Komitološki odbori so leta 2021 delovali v skladu s postopkoma, določenima v uredbi o postopku v odboru, tj. svetovalnim postopkom (člen 4) in postopkom pregleda (člen 5), ter v skladu z regulativnim postopkom s pregledom, določenim v členu 5a sklepa o postopku v odboru.

Poročilo vsebuje povzetek dejavnosti odborov, priložen pa mu je delovni dokument služb Komisije s podrobnimi statističnimi podatki o delu posameznih odborov za vsak sektor politike. V njem so poudarjeni glavne spremembe in trendi, opaženi na letni ravni, ter predstavljeni skupni podatki o sejah, postopkih, predloženih mnenjih (tj. pozitivnih, negativnih ali nepredloženih) in sprejetih aktih. Vsebuje tudi pregled zadev, predloženih odboru za pritožbe, ter nasprotovanj Evropskega parlamenta in Sveta.

Razpredelnica I prikazuje število komitoloških odborov, ki so obstajali v obdobju od 1. januarja do 31. decembra 2021, za primerjavo pa so dodani podatki za prejšnje leto. Te podatke so predložile ustrezne službe Komisije in so vzeti iz spremnega delovnega dokumenta služb Komisije.

RAZPREDELNICA I — SKUPNO ŠTEVILO ODBOROV

Služba Komisije 2020 2021 AGRI (kmetijstvo in razvoj podeželja) 11 12 BUDG (proračun) 2 2 CLIMA (podnebni ukrepi) 5 5 CNECT (komunikacijska omrežja, vsebine in tehnologija) 9 11 DEFIS (obrambna industrija in vesolje) 5 13 DIGIT (informatika) 1 1 EAC (izobraževanje in kultura) 2 4 ECFIN (gospodarske in finančne zadeve) 1 2 ECHO (humanitarna pomoč in civilna zaščita) 2 2 EMPL (zaposlovanje, socialne zadeve in vključevanje) 5 6 ENER (energetika) 14 14 ENV (okolje) 27 27 ESTAT (Eurostat) 2 2 FISMA (finančna stabilnost, finančne storitve in unija kapitalskih trgov) 11 11 FPI (Služba za instrumente zunanje politike) 2 1 GROW (notranji trg, industrija, podjetništvo ter MSP) 38 39 HOME (migracije in notranje zadeve) 19 20 INTPA (mednarodna partnerstva) 5 3 JUST (pravosodje in potrošniki) 26 28 MARE (pomorske zadeve in ribištvo) 3 3 MOVE (mobilnost in promet) 32 33 NEAR (sosedstvo in širitvena pogajanja) 3 3 OLAF (Evropski urad za boj proti goljufijam) 1 1 REGIO (regionalna in mestna politika) 1 2 RTD (raziskave in inovacije) 17 31 SANTE (zdravje in varnost hrane) 34 33 SG (Generalni sekretariat) * 4 3 TAXUD (obdavčenje in carinska unija) 26 28 TRADE (trgovina) 14 13 SKUPAJ: 322 353

* Vključno z odborom za pritožbe.

V letu 2021 je med letom obstajalo 353 komitoloških odborov.

To število vključuje vse sestave odborov in predstavlja približno 10-odstotno povečanje števila odborov v primerjavi z letom 2020. Poseben dejavnik, ki pojasnjuje to povečanje, je, da je bilo leto 2021 prehodno leto, v katerem se je začela nova generacija programov in skladov večletnega finančnega okvira ter so začeli veljati nove uredbe/temeljni akti o večletnem finančnem okviru, s katerimi so bili v večini primerov razveljavljeni stari. Posledično so za take temeljne akte v več primerih v različnih delih leta obstajali „stari“ in „novi“ odbori. Ob upoštevanju vseh primerov odborov, ukinjenih v navedenem letu, je ob koncu leta (31. decembra 2021) skupaj obstajalo 317 odborov, kar je zelo podobno kot leta 2020 (322).

RAZPREDELNICA II – ŠTEVILO ODBOROV GLEDE NA POSTOPEK

Služba Komisije Vrsta postopka Svetovalni postopek Postopek pregleda Regulativni postopek s pregledom Več postopkov SKUPAJ: AGRI 0 4 0 8 12 BUDG 0 1 0 1 2 CLIMA 0 1 0 4 5 CNECT 0 6 0 5 11 DEFIS 0 4 0 9 13 DIGIT 0 1 0 0 1 EAC 0 4 0 0 4 ECFIN 0 1 0 1 2 ECHO 0 1 0 1 2 EMPL 1 1 2 3 7 ENER 2 6 1 5 14 ENV 0 8 4 16 27 ESTAT 1 0 0 1 2 FISMA 0 4 2 5 11 FPI 0 1 0 0 1 GROW 3 9 2 26 39 HOME 1 17 0 3 20 INTPA 0 3 0 0 3 JUST 8 11 4 5 28 MARE 0 3 0 1 3 MOVE 3 9 0 21 33 NEAR 1 2 0 1 3 OLAF 0 1 0 0 1 REGIO 0 0 0 2 2 RTD 0 24 0 7 31 SANTE 0 13 0 22 33 SG* 0 2 0 1 3 TAXUD 0 13 0 15 28 TRADE 3 4 0 7 14 SKUPAJ: 23 154 15 170 353

* Vključno z odborom za pritožbe.

Razpredelnica II prikazuje razčlenitev odborov v letu 2021 glede na vrsto postopka, v skladu s katerim so delovali (tj. svetovalni postopek, postopek pregleda, regulativni postopek s pregledom). Odbori, ki so uporabljali več postopkov, so ločeni od odborov, ki so delovali po enem samem postopku.

3.2.Število sej

Število sej odborov je eden od kazalnikov dejavnosti na komitološki ravni. Skupaj s številom pisnih postopkov izraža intenzivnost dela, tako na sektorski ravni kot tudi v posameznih odborih (glej razpredelnico III).

RAZPREDELNICA III – ŠTEVILO SEJ IN PISNIH POSTOPKOV

Služba Komisije Število odborov Seje Pisni postopki 2020 2021 2020 2021 AGRI 12 79 121 69 104 BUDG 2 1 6 5 2 CLIMA 5 7 5 8 8 CNECT 11 12 13 17 21 DEFIS 13 14 36 6 12 DIGIT 1 2 0 0 0 EAC 4 2 8 1 12 ECFIN 2 5 2 0 0 ECHO 2 8 8 6 8 EMPL 6 3 0 1 0 ENER 14 12 10 3 0 ENV 27 20 24 9 20 ESTAT 2 3 3 11 16 FISMA 11 14 14 14 17 FPI 1 4 3 3 0 GROW 39 35 33 48 62 HOME 20 47 41 38 38 INTPA 3 9 19 51 168 JUST 28 9 30 3 6 MARE 3 0 4 15 16 MOVE 33 44 61 41 37 NEAR 3 7 7 66 41 OLAF 1 0 0 0 0 REGIO 2 1 1 0 7 RTD 31 32 41 275 148 SANTE 33 93 93 678 634 SG* 3 6 6 2 6 TAXUD 28 32 39 26 23 TRADE 14 13 18 73 70 SKUPAJ: 353 514 646 1 469 1 476

* Vključno s sejami/pisnimi postopki odbora za pritožbe.

V letu 2021 je bilo 646 sej, kar je precej več kot v letu 2020, in 1 476 pisnih postopkov.

3.3.Število mnenj in izvedbenih aktov

V tem poročilu so predstavljeni tudi konkretni rezultati odborov. V razpredelnici IV so predstavljeni skupni podatki o uradnih mnenjih, ki so jih predložili odbori, in o nadaljnjih izvedbenih aktih, ki jih je sprejela Komisija .

RAZPREDELNICA IV – ŠTEVILO MNENJ IN SPREJETIH IZVEDBENIH AKTOV